b'\n_START_ARTICLE_\nLacul Lilieci\n_START_SECTION_\nLocalizare\n_START_PARAGRAPH_\nAria protejat\xc4\x83 se afl\xc4\x83 \xc3\xaen partea nord-estic\xc4\x83 a jude\xc8\x9bului Bac\xc4\x83u (de-a lungul albiei r\xc3\xa2ului Bistri\xc8\x9ba, la confluen\xc8\x9ba acestuia cu Siretul), pe teritoriile administrative ale comunelor Hemeiu\xc8\x99 \xc8\x99i Ite\xc8\x99ti, \xc3\xaen apropierea drumului na\xc8\x9bional DN15 care leag\xc4\x83 municipiul Bac\xc4\x83u de localitatea G\xc3\xa2rleni.\n_START_SECTION_\n\xc3\x8enfiin\xc8\x9bare\n_START_PARAGRAPH_\nRezerva\xc8\x9bia natural\xc4\x83 a fost declarat\xc4\x83 arie protejat\xc4\x83 prin Hot\xc4\x83r\xc3\xa2rea de Guvern Nr.2151 din 30 noiembrie 2004 (privind instituirea regimului de arie protejat\xc4\x83 pentru noi zone) \xc8\x99i se \xc3\xaentinde pe o suprafa\xc8\x9b\xc4\x83 de 262 hectare._NEWLINE_Lacul Lilieci este inclus (al\xc4\x83turi de Lacul Galbeni, Lacul R\xc4\x83c\xc4\x83ciuni \xc8\x99i Lacul Bere\xc8\x99ti) \xc3\xaen aria de protec\xc8\x9bie special\xc4\x83 avifaunistic\xc4\x83 - Lacurile de acumulare Buhu\xc8\x99i - Bac\xc4\x83u - Bere\xc8\x99ti; zon\xc4\x83 natural\xc4\x83 (apar\xc8\x9bin\xc3\xa2nd re\xc8\x9belei ecologice europene Natura 2000 \xc3\xaen Rom\xc3\xa2nia) ce asigur\xc4\x83 condi\xc8\x9bii prielnice de hran\xc4\x83, cuib\xc4\x83rit \xc8\x99i vie\xc8\x9buire mai multor specii de p\xc4\x83s\xc4\x83ri migratoare, de pasaj sau sedentare protejate la nivel european prin Directiva CE 147 din 30 noiembrie 2009 (privind conservarea p\xc4\x83s\xc4\x83rilor s\xc4\x83lbatice).'